З таго часу ледзь не кожную вольную хвіліну яна імкнецца да родных мясцін. Сёння ёй кампанію складаюць дачка Оля і ўнук Арсеній. Ларыса Аляксандраўна распавядае родным, як у дзяцінстве разам з сябрамі даследавалі культавыя будынкі. Напрыклад, вандравалі паміж сцен Пакроўскага храма: невядомы дойлід змайстраваў царкву так, што ўзняцца наверх можна было і па патайной лесвіцы, якую не бачна ні знутры, ні звонку.